רובי דואניאס

ראובן (רובי) דוּאֵנְיָאס (נולד ב-14 בינואר 1967) הוא במאי טלוויזיה, תסריטאי, שחקן, וקומיקאי ישראלי.

ביוגרפיה
דואניאס נולד ביפו, לרחל וליצחק, וגדל בפתח תקווה. הוא בוגר בית הספר למשחק "בית צבי".

בשנים 1991–1995 שיחק בתיאטרון החאן שבירושלים. פריצתו הגדולה לתודעת הציבור התרחשה כאשר שיחק במשך שלוש עונות בצוות הקבוע של תוכנית הטלוויזיה הקומית "הקומדי סטור" בין השנים 1994–1996 לצד צביקה הדר, אסף אשתר, גיל ססובר ואיתי שגב, שם גילם דמויות רבות, בהן דמותו של ז'ק, מגיש "המבזק של ז'ק", דמותו של חם, אביו של הילד יפת (גיל ססובר) ודמות המגיש המפחיד של אזור הדמדומים. השיר "חם ויפת" שדואניאס כתב והלחין, נכלל בין 50 שירי היובל של המדינה. במסגרת "הקומדי סטור" השתתף דואניאס גם ב"משדרים חשמונאים פלוס", ספיישל לחנוכה ב-1996, ולאחר מכן השתתף בתוכנית ההמשך "פרה פרה" (1997). תוכניות אלה שודרו בערוץ הילדים.

בשנת 1996 דיבב דמויות במשחק המחשב הישראלי "תככי הרייטינג". בשנת 1997 הופיע דואניאס בפסטיגל לצד צחי נוי. בשנת 1998 שיחק בהצגת הילדים אלאדין לצידו של ליאור כלפון. בשנת 1999 הופיע בפסטיגל, באותה שנה השתתף במופע זה יחד עם עמיתו, הקומיקאי אסף אשתר.

דואניאס ביים וכתב את סדרות הטלוויזיה של "טדי הפקות" (כגון "שמש", "חשיפה", "הפיג'מות", שבעונות 8-9 האחרונות השתתף בתפקיד קבוע, "השמיניה", עד 2013, וחלק מסדרות הטלוויזיה של yes: "השיר שלנו" ו"דני הוליווד").

בשנת 2007 כתב, ערך וביים את סדרת הטלוויזיה "הנפילים" יחד עם חן קלימן.

ב-2009 עלתה הסדרה "מנדלבאום בלש פרטי" אותה הוא יצר, ערך, כתב וביים, ובאותה שנה השתתף בתוכנית הריאליטי של אבי ביטר, "חי בסרט" בבימויו של איתי שגב.

ב-2010 עלתה הסדרה "15 דקות" ב-yes, שהוא התסריטאי הראשי שלה.

ב-2011 יצר יחד עם יניב פולישוק את הסדרה "סברי מרנן" ואף ביים אותה.

ב-2013 ביים את העונה הרביעית והחמישית של "השמיניה הדור הבא".

ב-2014 ביים את הסדרה "משפחה שולטת", סיטקום יומי בערוץ הילדים ב-yes, עם מור פולנוהר, רמי ורד ואורנה בנאי.

ב-2016 ביים את הסדרה "הרוסים", אשר שודרה במשך עונה בערוץ עשר.

ב-2017 ביים את הסדרה הקומית "שמחות", ששודרה בערוץ 2.

בפברואר 2019 לקראת הבחירות לכנסת העשרים ואחת הוציא יחד עם גיל ססובר את השיר "המדינה בוחרת ולכ" כשחזרו לגלם את תפקידיהם מ"הקומדי סטור" בתור חם ויפת, כהמשך לשיר סאטירי נודע אותו ביצעו.

במרץ 2025 יצא לאקרנים סרט כחול לבן שאותו הוא ביים.

 פרסים ומועמדויות 
בספטמבר 2006 זכה בפרס עבור בימוי לסדרת ילדים בפרס האקדמיה לטלוויזיה, על הסדרה "השמיניה". הסדרה עצמה זכתה בפרס זה בשנים 2006 ו-2007.

 חיים אישיים 
דואניאס נשוי לאילנית, ולהם שתי בנות.

 פילמוגרפיה 

 תוכניות וסדרות טלוויזיה 
שנהשם הסדרהתפקיד הפקה של דואניאס1994–1996הקומדי סטורשחקן ראשי ותסריטאי1997פרה פרהשחקן ראשי ותסריטאי1997–2004שמשתסריטאי, במאי ושחקן אורח2001–2002שחרתסריטאי, במאי ושחקן אורח2003–2015הפיג'מותתסריטאי, במאי ושחקן אורח2005חשיפהשחקן, במאי ותסריטאי2005–2006השמיניהבמאי ושחקן אורח2007הנפיליםתסריטאי ובמאי2009–2010מנדלבאום בלש פרטיתסריטאי ובמאי2011–2025סברי מרנןתסריטאי, במאי ושחקן אורח2014–2016משפחה שולטתתסריטאי, במאי ושחקן אורח2016הרוסיםבמאי ושחקן אורח2017שמחותתסריטאי, במאי ושחקן אורח

 קישורים חיצוניים 


 הפיג'מות בפודקאסט | פרק 5 - רובי דואניאס, 14 בפברואר 2022

הערות שוליים

קטגוריה:במאי טלוויזיה ישראלים
קטגוריה:שחקני קולנוע וטלוויזיה ישראלים
קטגוריה:תסריטאי טלוויזיה ישראלים
קטגוריה:הפיג'מות
קטגוריה:זוכי פרס האקדמיה לטלוויזיה: במאים
קטגוריה:בוגרי בית צבי
קטגוריה:משתתפי הפסטיגל
קטגוריה:פתח תקווה: אישים
קטגוריה:ישראלים שנולדו ב-1967